9. Saussurea Pamirica C.Winkl. 



(Aplotaxis DC). 



S. perennis rhizomate lignescente caule valde depresso; foliis 

 rosulatis, integris vel margine eroso-denticulatis, spathulatis; exte- 

 rioribus glabriusculis, interioribus saepius tomentoso-hirsutis; capi- 

 tulis raajusculis sessilibus 20 vel ultra dense congestis, bracteis 

 foliis conformibus modo rainoribus suffultis; involucri parce lanato- 

 hirsuti phyllis 3— 4-serialibus, exterioribus basi plus minus connatis 

 ovatis, interioribus ovato-lanceolatis, omnibus membranaceis acumi- 

 natis apice atroviolaceis basi virescentibus vel stramineis; recepta- 

 culo nudo alveolato; flosculis roseis; corollae tubo limbum quinque- 

 fidum subaequante; antherarum caudis bisetis; achaeniis compressis, 

 obscure angulatis, striatis, obpyramidatis, basi acuminatis, glabris; 

 pappi simplicis setis fuscescentibus phimosis in annulum connatis. 



Habitat in Pamiro. Augusto mense anni 1878 legere Kuscha- 

 kewicz et Skorniakow. CI. Kuschakewicz in itinere Pamirico 

 plantam multoties reperit: ad lacum Kaplan-kul Julio mense; in 

 ripis fluvii Tschon-ssu Augusto mense; in pylis Kysil-art Septembri 

 mense. Ad fontes fluvii Ak-baital Augusto mense forma nonnihil 

 minor sed vix varietas in conspectum venit. 



Folia inter 1,5 et 4 decim. longitudine, inter 4 et 8 millim. 

 latitudine variant. Involucri phylla exteriora 14 — 15 millim. longa, 

 5—6 millim. lata sunt, interiora latitudine decrescunt, intima vix 

 2—3 millim. lata sunt; achaenium 5 millim. longitudine superat, 

 latitudine 2 millim. vix attingit; pappi setae c. 7 millim. longae, 

 flosculi 1 decim. longi. 



Receptaculo nudo affinitatem proximam cum praecedente ostendit, 

 a qua tamen sat diversa involucri structura, achaeniis elongatis 

 aliisque notis. 



Adest in Herbario Horti Petropolitani planta indeterminata a 

 el. Henderson prope Yarkand collecta, quae varietatem glaberrimam 

 hujus speciei mini sistere videtur. 



